เดือน พฤศจิกายน ประจำเดือนมาวันที่5 มีเพศสัมพันธ์วันที่28 ตอนเย็นกินยาคุมฉุกเฉินแบบ2 เม็ดแต่กินพร้อมกันทั้งสองเม็ด หลังจากนั้นวันที่ 3 มีเลือดออก เดือนมกราคมประจำเดือนไม่มา มีอาการท้องเสียจากการกินวิตามินซี พอหายจากท้องเสีย มีอาการเวียนหัว อยากอาเจียนและเจ็บนม มีโอกาสท้องมั้ยคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องดังนั้นหลังการใช้ยาประมาณ 3 วัน อาจจะมีเลือดออกผิดปกติทางช่องคลอดดังกล่าวมาได้ อาการอื่นๆดังกล่าวมา ไม่ได้จำเพาะเจาะจงต่อการใช้ยาและไม่ได้บ่งบอกว่าตั้งครรภ์หรือไม่ประจำเดือนที่คลาดเคลื่อนไปนั้น อย่างไรก็ตามไม่ควรเกิน 35 วันจากครั้งก่อนค่ะ ถ้าช้ากว่านี้แล้วถือว่าช้า ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป